**BMT-nin Avropa İqtisadi Komissiyasının regional konfransında**

Milli Məclisin deputatı Məzahir Əfəndiyev BMT-nin Avropa İqtisadi Komissiyasının (UNECE) regional konfransında iştirak etmək üçün oktyabrın 17-də İsveçrənin Cenevrə şəhərinə səfər edəcək.

“Əhali və inkişaf: hüquqların və seçimlərin təmin edilməsi” mövzusunda keçiriləcək konfransda Dayanıqlı İnkişaf Çərçivəsi üzrə 2030-cu il gündəliyinə uyğun olaraq sosial inklüzivlik və hüquqların təmin edilməsi, əhali məskunlaşması kimi məsələlərinin müzakirəsi nəzərdə tutulub.

Səfər oktyabrın 21-də başa çatacaq.

**Milli Məclisin Mətbuat və**

**ictimaiyyətlə əlaqələr şöbəsi**